CELEX: 32008D0443
Language: sl
Date: 2008-06-05 00:00:00
Title: 2008/443/ES: Odločba Komisije z dne 5. junija 2008 o finančnem prispevku Skupnosti za nujne ukrepe za boj proti aviarni influenci na Češkem leta 2007 (notificirano pod dokumentarno številko C(2008) 2350)

14.6.2008   
            
            
               SL
            
            
               Uradni list Evropske unije
            
            
               L 156/17
            
         
      ODLOČBA KOMISIJE
   
   z dne 5. junija 2008
   o finančnem prispevku Skupnosti za nujne ukrepe za boj proti aviarni influenci na Češkem leta 2007
   (notificirano pod dokumentarno številko C(2008) 2350)
   (Besedilo v češkem jeziku je edino verodostojno)
   (2008/443/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti členov 3(3) in 3a(1) Odločbe,
   ob upoštevanju naslednjega:
   
               (1)
            
            
               Odločba 90/424/EGS določa postopke, ki urejajo finančni prispevek Skupnosti za posebne veterinarske ukrepe, vključno z nujnimi ukrepi. V skladu s členom 3a navedene odločbe lahko države članice dobijo finančni prispevek Skupnosti za kritje stroškov nekaterih ukrepov za izkoreninjenje aviarne influence.
            
         
               (2)
            
            
               Člen 3a(3) Odločbe 90/424/EGS določa pravila glede deleža stroškov držav članic, ki se lahko krije s finančnim prispevkom Skupnosti.
            
         
               (3)
            
            
               Uredba Komisije (ES) št. 349/2005 z dne 28. februarja 2005 o določitvi pravil v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS (2) po spremembi Odločbe 90/424/EGS z Odločbo Sveta 2006/53/ES (3) ne zajema več aviarne influence. Zato je treba v tej odločbi izrecno določiti, da je pri dodelitvi finančnega prispevka Češki treba upoštevati nekatera pravila iz navedene uredbe.
            
         
               (4)
            
            
               Do izbruhov aviarne influence na Češkem je prišlo leta 2007. Pojav navedene bolezni pomeni resno nevarnost za živino v Skupnosti. Češka je v skladu s členom 3a(2) Odločbe 90/424/EGS uvedla ukrepe za boj proti izbruhom te bolezni.
            
         
               (5)
            
            
               Češka v celoti izpolnjuje tehnične in administrativne obveznosti iz členov 3(3) in 3a(2) Odločbe 90/424/EGS ter člena 6 Uredbe (ES) št. 349/2005.
            
         
               (6)
            
            
               Češka je 27. julija 2007 Komisiji predložila podatke o nastalih stroških in je nato nadaljevala s pošiljanjem vseh potrebnih informacij o stroških odškodnin in odhodkih iz poslovanja.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Finančni prispevek Skupnosti Češki
   1.   Češki se lahko dodeli finančni prispevek Skupnosti za kritje stroškov, ki jih je leta 2007 imela zaradi uvedbe ukrepov za boj proti aviarni influenci iz člena 3a(2) Odločbe 90/424/EGS.
   2.   Za namene te odločbe se smiselno uporabljajo členi 2 do 5, člena 7 in 8, člen 9(2), (3) in (4) ter člen 10 Uredbe (ES) št. 349/2005.
   Člen 2
   Naslovnik
   Ta odločba je naslovljena na Češko republiko.
   
      V Bruslju, 5. junija 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 224, 18.8.1990, str. 19. Odločba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).
   
      (2)  UL L 55, 1.3.2005, str. 12.
   
      (3)  UL L 29, 2.2.2006, str. 37.